बृहत्संहिता/अध्यायः १०६
१०६ शास्त्रानुक्रमणी ।।
 शास्त्रौपनयः पूर्वं सांवत्सरसूत्रं अर्कचारश्च ।	
 शशिराहुभौमबुधगुरुसितमन्दशिखिग्रहाणां च ।।	१०६.०१ ।। 
 चारश्चागस्त्यमुनेः सप्तर्षीणां च कूर्मयोगश्च ।	
 नक्षत्राणां व्यूहो ग्रहभक्तिर्ग्रहविमर्दश्च ।।	१०६.०२ ।। 
 ग्रहशशियोगः सम्यग्ग्रहवर्षफलं ग्रहाणां च ।	
 शृङ्गाटसंस्थितानां मेघानां गर्भलक्षणं चएव ।।	१०६.०३ ।। 
 धारणवर्षणरोहिणिवायव्यऽषाढभद्रपद[क्.भाद्रपद]योगाः ।	
 क्षणवृष्टिः कुसुमलताः सन्ध्याचिह्नं दिशां दाहः ।।	१०६.०४ ।। 
 भूकम्पौल्कापरिवेषलक्षणं शक्रचापखपुरं च ।	
 प्रतिसूर्यो निर्घातः सस्यद्रव्यार्घकाण्डं च ।।	१०६.०५ ।। 
 इन्द्रध्वजनीराजनखञ्जनकौत्पातवर्हि[क्.बर्हि]चित्रं च ।	
 पुष्याभिषेकपट्टप्रमाणं असिलक्षणं वास्तु ।।	१०६.०६ ।। 
 उदक्[क्.उदग्]आर्गलं आरामिकं अमरालयलक्षणं कुलिशलेपः ।	
 प्रतिमा वनप्रवेशः सुरभवनानां प्रतिष्ठा च ।।	१०६.०७ ।। 
 चिह्नं गवां अथ शुनां कुक्कुटकूर्माजपुरुषचिह्नं च ।	
 पञ्चमनुष्यविभागः स्त्रीचिह्नं वस्त्रविच्छेदः ।।	१०६.०८ ।। 
 चामरदण्डपरीक्षा स्त्रीस्तोत्रं चापि सुभगकरणं च ।	
 कान्दर्पिकानुलेपनपुंस्त्रिकाध्यायशयनविधिः ।।	१०६.०९ ।। 
 वज्रपरीक्षा मौक्तिकलक्षणं अथ पद्मरागमरकतयोः ।	
 दीपस्य लक्षणं दन्तधावनं शाकुनं मिश्रम् ।।	१०६.१० ।। 
 अन्तरचक्रं विरुतं श्वचेष्टितं विरुतं अथ शिवायाश्च ।।	
 चरितं मृगाश्वकरिणां वायसविद्योत्तरं च ततः ।।	१०६.११ ।। 
 पाको नक्षत्रगुणास्तिथिकरणगुणाः सधिष्ण्यजन्मगुणाः ।	
 *गोचरं अथ[क्.गोचरस्तथा] ग्रहाणां कथितो नक्षत्रपुरुषश्च ।।	१०६.१२ ।। 
 शतं इदं अध्यायानां अनुपरिपाटिक्रमादनुक्रान्तम् ।	
 अत्र श्लोकसहस्राण्याबद्धान्यूनचत्वारि ।।	१०६.१३ ।। 
 अत्रएवान्तर्भूतं परिशेषं निगदितं च यात्रायाम् ।	
। बह्वाश्चर्यं जातकं उक्तं करणं च बहुचोद्यम् ।।	१०६.१४ ।।